Document ID: /roh_data/filtered/fineweb-2-filterrobots_roh.jsonl.gz/37839

La polizia da la Mazedonia ha entant bloccà ina ruta impurtanta al cunfin cun la Grezia ed uschia retegnì millis fugitivs, rapportan pliras medias. Pertutgada è la via principala tranter Skopje e la chapitala Athen. Sco ch’i para vegn lubì sulet a pitschnas gruppas da vegnir en il pajais.
La finamira da las autoritads è da reducir il squitsch sin la citad Gevgelije, datiers dal cunfin. Là emprovan mintga di numerus fugitivs da prender in dals trais trens en direcziun Serbia, nua ch'els vulan lura viagiar vinavant en direcziun nord.
RR novitads 16:00